Альфрэда Сен-Жан

Альфрэда Оскар Сэн-Жан (ісп.: Alfredo Oscar Saint-Jean; ,  — , Часкамус, правінцыя Буэнас-Айрэс) — аргенцінскі ваенны і палітычны дзеяч, генерал, міністр унутраных спраў Аргенціны і в.а.прэзідэнта Аргенціны ў 1982 годзе. Брат палітыка-нацыяналіста Іберыка Сен-Жана.

 Біяграфія 
Кадравы вайсковы афіцэр. У другой палове 1970-х гадоў — камандуючы 1-й бронекавалерыйскай брыгадай.

Уваходзіў ва ўрадавы кабінет Леапольда Гальцьеры. Займаў пасаду міністра ўнутраных спраў, у гэтай якасці 30 сакавіка 1982 г. узначальваў рэпрэсіі супраць удзельнікаў прафсаюзных дэманстрацый на плошчы Мая. Сен-Жан апраўдваў рэпрэсіі барацьбой з «падрыўнымі элементамі».

Пасля сыходу Гальцьеры ў адстаўку ў сувязі з паразай Аргенціны ў Фалклендскай вайне Сен-Жан 18 чэрвеня 1982 года быў прыведзены да прысягі як выконваючы абавязкі прэзідэнта краіны. 1 ліпеня таго ж года перадаў прэзідэнцкія паўнамоцтвы Рэйнальда Біньёнэ.

У 1985 годзе быў асуджаны ў ліку іншых кіраўнікоў вайсковай хунты. Былому міністру былі прад’яўлены 33 абвінавачанні ў злачынствах супраць чалавецтва, уключаючы выкраданні, катаванні і забойствы, якія ўчыняліся ў цэнтральных і заходніх раёнах правінцыі Буэнас-Айрэс. Прыгавораны да турэмнага зняволення, але вызвалены па законе аб амністыі. Памёр у верасні 1987 года. Пахаваны на могілках Ла-Чакарыта.

Катэгорыя:Прэзідэнты Аргенціны